EkBass/fiwiki-20250220-pages-articles huggingface dataset:
Dauði Baldrs

__NOTOC__ Dauði Baldrs (suomeksi Balderin kuolema) on norjalaisen black metal -yhtye Burzumin albumi, joka julkaistiin 14. lokakuuta 1997 levymerkillä MIsanthropy Records. Vaikka Burzumin aiemmat levyt olivat olleet black metal -henkisiä, Dauði Baldrs edustaa tyylisuunnaltaan ambientia. Albumin musiikki on sävelletty ja esitetty syntetisaattorilla, koska Varg Vikernes ei saanut vankilassa lupaa käyttää muita instrumentteja. == Kappaleet == # # # # # # == Arvostelut == * Sputnikmusic: Spuntnikmusic: Album review (Emeritus review) == Lähteet == == Aiheesta muualla == * Albumi Burzumin virallisella sivulla * * Luokka:Vuoden 1997 albumit Luokka:Burzumin albumit Luokka:Ambient-albumit
Hliðskjálf

Hliðskjálf on norjalaisen yhden miehen black metal -yhtyeen Burzumin seitsemäs albumi. Varg Vikernes on aikaisemmin sanonut että hän ei enää tee musiikkia. Tosin maaliskuussa 2005 antamassaan haastattelussa Vikernes sanoi jatkavansa metallimusiikin tekemistä.http://www.metalcrypt.com/pages/interviewsframe.php?intid=170 Hän myös totesi, että tämä ja edellinen albumi ovat tyyliltään ambient-musiikkia koska viranomaiset sallivat hänen käyttää ainoastaan syntetisaattoreita musiikin säveltämiseen vankilan sellissä. ==Kappalelista== # # # # # # # # == Arvostelut == * Soundi: == Lähteet == ==Aiheesta muualla== *Albumi Burzumin virallisella sivulla * * Luokka:Burzumin albumit Luokka:Vuoden 1999 albumit
Gironde

Gironde on Ranskan departementti numeroltaan 33. Se kuuluu Uuden-Akvitanian alueeseen ja sen pääkaupunki on Bordeaux. Departementti jaetaan edelleen kuuteen arrondissementtiin ja 542 kuntaan. Pinta-alaltaan Gironde on Ranskan suurin departementti (10 000 neliökilometriä). Asukkaita Girodessa on 1 393 753 (vuonna 2006). == Katso myös == * Luettelo Gironden kunnista == Lähteet == ==Aiheesta muualla== *Prefektuurin sivut *
Pyhän Jaakobin pyhiinvaellusreitti

Pyhän Jaakobin pyhiinvaellusreitti (, , , ) on merkittävä pyhiinvaellusreitti Santiago de Compostelan katedraaliin, jonne uskotaan apostoli Jaakob vanhemman haudatun. Pyhän Jaakobin reitti on ollut yksi merkittävimpiä kristillisiä pyhiinvaellusreittejä keskiajalta saakka ja se on ollut olemassa jo yli tuhat vuotta. Siitä kerrotaan jo 1100-luvulla laaditussa teoksessa Codex Calixtinus. Sitä pidettiin yhtenä niistä kolmesta reitistä, jolla kaikki synnit voitiin saada anteeksi – kaksi muuta ovat Via Francigena Roomaan ja pyhiinvaellus Jerusalemiin. Alusta alkaen reitillä on ollut augustinolaismunkkien ja muiden veljestöjen luostareita, jotka tarjosivat majoitus- ja ravitsemuspalveluita. Nämä helpottivat 1000-luvun alkupuolella matkantekoa: yhden teorian mukaan Santiago de Compostelasta kehittyi niin suosittu pyhiinvaelluskohde, koska Jerusalemiin oli liian vaikea ja Roomaan liian helppo päästä. Reitti ei ole mikään yksittäinen tie, vaan siksi voidaan katsoa mikä tahansa useista pyhiinvaellusreiteistä Santiago de Compostelaan. Muutamaa tietä kuitenkin pidetään pääreitteinä. Keskiajalla näitä teitä kuljettiin paljon. Uskonpuhdistus ja Euroopan poliittinen epävakaus 1500-luvulla kuitenkin aiheutti reitin rappion. Vain muutama pyhiinvaeltaja saapui Santiago de Compostelaan 1980-luvun alussa. Vuosikymmenen loppupuolella kävijämäärät alkoivat kasvaa, kun nykyajan pyhiinvaeltajat kiinnostuivat reitistä. Espanjan ja Ranskan rajalta Pyreneitten vuoristosta, Pohjois-Espanjan läpi Santiago de Compostelaan kulkeva pyhiinvaellusreitti (Camino Frances) otettiin Unescon maailmanperintöluetteloon vuonna 1993. Ranskan alueella kulkevat reitit lisättiin maailmanperintöluetteloon vuonna 1998. Kummassakin tapauksessa yksi maailmanperintöluettelon kohde käsittää joukon reitin (reittien) varrella olevia historiallisia rakennuksia ja rakennelmia, jotka luetellaan kohteen selostuksessa Unescon sivuilla. ==Lähteet== ==Aiheesta muualla== *UNESCOn maailmanperintöluettelo: Santiago de Compostelan pyhiinvaellusreitti Espanjassa *UNESCOn maailmanperintöluettelo: Santiago de Compostelan pyhiinvaellusreitit Ranskassa *Suomalaisen pyhiinvaeltajan opassivusto *BBC: Camino de Santiago *Guide to Camino de Santiago * Google satellite map and albergue list Luokka:Pyhiinvaellus kristinuskossa Luokka:Santiago de Compostela Luokka:Seulonnan keskeiset artikkelit Luokka:Unescon maailmanperintökohteet Espanjassa Luokka:Unescon maailmanperintökohteet Ranskassa Luokka:Vaellusreitit
Samuel Wallis

Samuel Wallis (23. huhtikuuta 1728 Cornwall – 21. tammikuuta 1795 Lontoo) oli englantilainen meriupseeri ja löytöretkeilijä. Häntä pidetään Tahitin löytäjänä. == Tyynen valtameren kartoittaminen == Wallis sai vuonna 1766 tehtäväkseen kartoittaa Tyynen valtameren eteläosia. Hän sai komentoonsa fregatin nimeltä HMS Dolphin, jolla oli jo kerran aiemmin tehty maailmanympäripurjehdus. Mukaan matkalle lähti myös sluuppi HMS Swallow, jota komensi Philip Carteret. Swallow oli kuitenkin niin huonokuntoinen, että se jäi pian jälkeen Dolphinista. Tyynelle valtamerelle tultaessa laivat erosivat toisistaan ja jatkoivat purjehdusta yksinään. === Tahitin löytäminen === Wallisin matkan suurin saavutus oli Tahitin löytyminen 18. kesäkuuta 1767. Aiemmin löydettyihin vähäisiin koralliatolleihin verrattuna Tahiti oli suuri ja vehreä saari, joten Wallis päätti nimetä sen komeasti Britannian hallitsijan mukaan "Kuningas Yrjö III:n saareksi". (Tämä nimi ei siis kuitenkaan vakiintunut käyttöön.) Tahitilla oli ehkä aiemmin käynyt espanjalaisia laivoja, mutta koska näistä vierailuista ei ole säilynyt historiallisesti luotettavia tietoja, pidetään Wallisia Tahitin löytäjänä. Pienten alkuvaikeuksien jälkeen Wallisin miehistö onnistui solmimaan ystävälliset suhteet Tahitin alkuasukkaisiin. Saarella oli pulaa raudasta, joten sitä arvostettiin siellä yhtä paljon kuin kultaa Euroopassa. Dolphinin miehistö huomasikin pian, että muutamalla rautanaulalla saattoi ostaa kauniilta tahitilaisnaisilta seksuaalisia palveluksia. Vähitellen laivasta alkoi kadota niin paljon nauloja, että se uhkasi hajota liitoksistaan. Wallis joutuikin palauttamaan kurin määräämällä suuren osan miehistöstään poistumiskieltoon. Monet miehet kuitenkin rikkoivat poistumiskieltoa, sillä rikkomuksesta seuraava ruoskimisrangaistus oli pieni hinta siitä, että sai nauttia Tahitin kaunottarien seurasta. Wallis sairasteli paljon Tahitilla oleskelun aikana, ja saaren tarkempi tutkiminen jäi paljolti aliluutnantti Tobias Furneaux'n tehtäväksi. Tahitin jälkeen matka jatkui länteen, josta löydettiin useita aiemmin tuntemattomia saaria. Saaria tuli itse asiassa vastaan niin paljon, että Wallisilla oli lopulta vaikeuksia keksiä niille hyviä nimiä. === Palaaminen kartoitusmatkalta === Dolphin palasi Englantiin 20. toukokuuta 1768. Wallis oli onnistunut monipuolisen ruokavalion avulla pitämään matkan aikana keripukin aisoissa, ja matka oli muutoinkin ollut sen ajan mittapuilla varsin ongelmaton. Wallisin kokemuksista oli paljon apua James Cookille, sillä tämä oli Wallisin paluun aikoihin suunnittelemassa ensimmäistä matkaansa Tyynelle valtamerelle. Carteret palasi Englantiin kymmenen kuukautta myöhemmin kuin Wallis. Hän oli onnistunut pitämään Swallowin jotenkuten koossa, mutta matka oli ollut tuskallisen vaikea. Carteret'n matkallaan tekemistä löydöistä tärkein oli pieni Pitcairnin saari. Wallis- ja Futunasaarten Wallis on nimetty Samuel Wallisin mukaan. ==Lähteet== * John Gilbert (1973): Eastern Islands, Southern Seas, s. 268–276, Aldus Books, ISBN 0-490-00292-7 Luokka:Brittiläiset tutkimusmatkailijat
Amarillo

Amarillo (espanjaa; ) tarkoittaa seuraavia asioita ja henkilöitä: *Amarillo, kaupunki Texasissa *”Amarillo”, musiikkikappale *Rio Amarillo, joki Hondurasissa *Amarillo, ravintolaketju *Amarillo, oluenpanossa käytetty yhdysvaltalainen humalalajike *Amarillo, suomalainen yhtye *Amarillo Slim, pokeriammattilainen *Eric Amarillo (oik. Erik Sundborg), ruotsalainen muusikko, musiikkituottaja ja DJ.
Angelica

Angelica voi tarkoittaa seuraavia: * Angelica, myös Angelika, naisen etunimi * Angelica, yhdysvaltalaisen showpainija Amy Dumas’n taiteilijanimi * karhunputket (Angelica), sarjakukkaisiin kuuluva kasvisuku, jonka lajeja ovat muun muassa: ** karhunputki (Angelica sylvestris) ** väinönputki (Angelica archangelica)
Juovapingviinit

Juovapingviinit (Spheniscus) on pingviinisuku, jonka nimitys tulee suvun lajeille ominaisista juovista höyhenpeitteessä. Nykyisiä juovapingviinilajeja tunnetaan neljä: * Afrikanpingviini (Spheniscus demersus) * Galapagosinpingviini (Spheniscus mendiculus) * Perunpingviini (Spheniscus humboldti) * Patagonianpingviini (Spheniscus magellanicus) Lisäksi samaa sukua olevia sukupuuttoon kuolleita lajeja on löytetty fossiileina: * Spheniscus chilensis * Spheniscus megaramphus * Spheniscus urbinai * Spheniscus predemersus Suvun lajit eivät pesi Etelämantereen alueella kuten useimmat pingviinilajit vaan lämpimässä ilmanalassa Etelä-Afrikassa, Argentiinan ja Chilen etelärannikoilla. Pohjoisimpana kaikista pingviinilajeista asuu galapagosinpingviini, jota esiintyy Galápagossaarilla. ==Lähteet== Luokka:Pingviinilinnut
Rooman valtakunnan hallinto ja politiikka

Rooman valtakunnan poliittinen järjestelmä oli luonteeltaan konservatiivinen, ja uudistuksiin oltiin yleensä varsin haluttomia. Läpi Rooman historian keskeinen poliittinen kysymys oli maanomistus ja maan jakaminen. Varhaisemmissa vaiheissa Rooma oli kuningasvaltainen. Tästä siirryttiin harvainvaltaiseen tasavaltaan, jota hallittiin monimutkaisella senaatin, virkamiesten ja vinoon jyvitettyjen kansankokousten järjestelmällä. Vähitellen tietyt yksilöt omivat enenevissä määrin valtaa. Tästä syntyi keisarijärjestelmä Augustuksen ja hänen seuraajiensa aikana. ==Politiikka== Roomalaiset kutsuivat valtiotaan tasavallaksi (libera res publica), mutta se ei missään historiansa vaiheessa ollut demokraattinen sanan nykymerkityksessä. ===Senaatti=== Rooman senaatti oli Rooman tasavallan neuvoa antava neuvosto. Senaatilla ei ollut valtaa säätää lakeja. Lakeja säätivät kansankokoukset comitia tributa ja concilium plebis. Korkeimmat virkamiehet taas valittiin comitia centuriatassa. ===Kansankokoukset=== Comitiat eli kansankokoukset olivat Rooman tasavallan poliittisessa järjestelmässä kokouksia, joilla oli sekä lainsäädäntö- että oikeudellista valtaa. Ne myös valitsivat virkamiehet. Comitioiden tyypit olivat comitia calata, comitia curiata, comitia centuriata ja comitia tributa. Lisäksi oli plebeijien concilium plebis. == Hallinnollinen jako == Rooman valtakunnasta on harhaanjohtavaa puhua valtiona nykyisessä merkityksessä. Rooma koostui lukuisista kaupunkivaltioista ja alueista, jotka oli tehty pääkaupungista riippuvaisiksi erilaisin sopimuksin ja poliittisin järjestelyin. Rooman hallinnollinen järjestelmä vaihteli eri aikoina. Alussa sitä hallittiin kaupunkivaltiomaisesti, mutta sen laajentuessa oli pakko kehittää uusia keinoja selvitä ilmenneistä hallinnollisista haasteista. Valtakunnan hallinnollista järjestelmää pidettiin osin tarkoituksellisesti monimutkaisena. Tavoitteena oli minimoida alueiden kapinointi suomalla niille eriarvoisia asemia imperiumin sisällä. Tällä hajota ja hallitse (divide et impera) -taktiikalla eri alueet usutettiin toistensa kimppuun keskushallinnon asemasta. ==Roomalainen oikeus== Roomalainen oikeus sai ensimmäisen kirjoitetun muotonsa 450 eaa. kahdentoista taulun laeissa (leges duodecim tabularum). Niiden pohjalta muodostui Rooman kansalaisille ominainen oikeus ius civile. Sen rinnalla kehittyi valtion virkamiesten, varsinkin preettorien edikteistä toinen oikeuslähde, ius honorarium, jonka avulla muodollinen ius civile saatiin mukautumaan ajan vaatimuksiin. Lainoppineiden vaikutuksesta roomalainen oikeus kehittyi edelleen, ja keisari Justinianus julkaisi sen kodifioidussa muodossa vuosina 527–565 teoksessa Corpus iuris civilis. ==Katso myös== *Rooman provinssi *Rooman kuningas *Rooman keisari *Cursus honorum
Young Buck

Young Buck (oik. David Darnell Brown, s. 15. maaliskuuta 1981 Nashville, Tennessee) on yhdysvaltalainen räppäri, joka kuului G-Unit -ryhmään. Hänen albuminsa Straight Outta Ca$hville (2004) herätti paljon huomiota ja nousi listoilla aina kolmanneksi asti. Levyä myytiin runsaat 1,5 miljoonaa kappaletta Yhdysvalloissa ja noin 2,3 miljoonaa maailmanlaajuisesti. Young Buck perusti myös oman levy-yhtiönsä G-unit South/CaShville Records. == Studioalbumit == * Straight Outta Ca$hville (2004) * Buck The World (2007) == Aiheesta muualla == Luokka:Yhdysvaltalaiset hip hop -artistit Luokka:G-Unit Luokka:Vuonna 1981 syntyneet Luokka:Elävät henkilöt Luokka:Afroamerikkalaiset
Eino Katajavuori

Eino Kullervo Katajavuori (vuoteen 1906 Ehnberg; ) oli suomalainen ksylofonisti, laulaja, näyttelijä ja orkesterinjohtaja. Alun perin sähköasentajana työskennellyt Katajavuori pääsi 1920-luvun puolivälissä helsinkiläisen ravintola Cuban orkesteriin. Sieltä hänet kiinnitettiin vuonna 1926 Dallapéhen, jossa hän soitti aina vuoteen 1938, opiskellen välillä Helsingin musiikkiopistossa ja Helsingin kansankonservatorion näyttämöluokalla. Dallapéssa Katajavuori toimi myös kapellimestarina vuosina 1937-1938 Georg Malmsténin jälkeen. Ksylofoninsoiton lisäksi hän oli aika ajoin yhtyeen laulusolistina ja lauloi myös muutamalla levyllä. Näistä tunnetuin lienee Ikkunanpesijä vuodelta 1938. Sota-aikana Katajavuori kuului viihdytyskomppaniaan ja toimi useiden asemiesiltojen hauskuuttajana. Hänen tunnetuin hahmonsa oli hajamielinen professori. Myöhemmin hän oli mukana myös varieteekiertueilla ulkomailla aina Yhdysvaltoja myöten. Sotien jälkeen Katajavuori näytteli useissa elokuvissa vuosina 1945–1960. Hänen ensimmäinen pääosansa oli Veikko Itkosen elokuvassa Kohtalo johtaa meitä (1945). Jostain syystä hän sai elokuvissa esittää aina vakavia tai konnamaisia rooleja, joissa hänen mahdolliset näyttelijänlahjansa eivät päässeet kunnolla esiin. Vuonna 1958 Katajavuori liittyi Pumppu-Veikkoihin, josta muotoutui suosittu Humppa- Veikot. Hän pysyi orkesterissa niin kauan kuin terveyttä riitti. 1970-luvun alussa Katajavuorelta ilmestyi myös muutama soololevytys. Eino Katajavuoren sisar oli kanteletaiteilija Ulla Katajavuori. Hänen poikansa oli jazz- ja viihdepianisti Esa Katajavuori, joka toimi myös teatterikapellimestarina muun muassa Hämeenlinnan kaupunginteatterissa. == Soololevytykset == * ”Kaksi kolpakkoa, neiti”, albumilla Humppa-Veikot jälleen (1971, CBS) * ”Caramba Caracho”, albumilla Yleisön pyynnöstä: Humppa-Veikot solisteineen (1972, CBS) * ”Etana asialla”, albumilla Humppa-Veikot keikalla (1973, CBS) * ”Kaksipa poikaa Kurikasta”, duetto Pentti Tuomisen kanssa albumilla Lentäen sun luo (1973, Blue Master)Pomus.netin tietokantaSuomen Äänitearkiston tietokanta == Lähteet == == Aiheesta muualla == * Eino Katajavuori Populaarimusiikin museon tietokannassa * Luokka:Suomalaiset kapellimestarit (viihdemusiikki) Luokka:Suomalaiset laulajat Luokka:Suomalaiset muusikot Luokka:Suomalaiset näyttelijät Luokka:Vuonna 1905 syntyneet Luokka:Vuonna 1984 kuolleet
Henry Winkler

Henry Winkler (s. 30. lokakuuta 1945 New York) on yhdysvaltalainen näyttelijä, ohjaaja ja tuottaja. Maineeseen hän nousi Onnen päivät -televisiosarjan suosituimmaksi hahmoksi muodostuneen Fonzien roolissa. Vuonna 2007 hän esiintyi televisiosarjassa Hoidon tarpeessa. Hän on näytellyt myös muun muassa elokuvissa Klik! ja Juomahemmo sekä ohjannut Burt Reynoldsin tähdittämän elokuvan Kyttä ja puolikas. Winkler on toiminut muun muassa televisiosarjan Ihmemies MacGyver toisena vastaavana tuottajana. Hän esiintyi sarjassa kerran, jaksossa ”Harryn testamentti” (Harry’s Will), jossa hän näytteli MacGyverin isoisän Harry Jacksonin pesänvalvojaa. Winkler oli myös cameo-roolissa elokuvassa Little Nicky. Winkler sai uransa ensimmäisen Emmy-palkinnon syyskuussa 2018. Hänet palkittiin parhaasta miessivuosasta HBO:n televisiosarjassa Barry, jossa hän esittää Gene Cousineauta. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Golden Globe -palkinnon saajat Luokka:Vuonna 1945 syntyneet Luokka:Elävät henkilöt
Douglas A-4 Skyhawk

Douglas A-4 Skyhawk (lempinimeltään Heinemann's Hot Rod)http://a4skyhawk.org/2b/heinemann.htm (Viitattu 27.10.2013) on amerikkalainen rynnäkkölentokone, joka on alun perin suunniteltu toimimaan Yhdysvaltain laivaston lentotukialuksilla.Donald 1997 s. 610 50 vuotta konetyypin ensilennon jälkeen lähes 3 000 valmistetusta Skyhawkista jotkin olivat edelleen toiminnassa pienemmissä ilmavoimissa ympäri maailmaa. Kone oli ennen nimetty A4D Skyhawkiksi. Sen on alun perin suunnitellut Douglas, ja myöhemmin sitä on valmistanut McDonnell Douglas, joka sulautettiin Boeing- yhtymään. Argentiinan ilmavoimilla oli runsaasti Skyhawkeja Falklandin sodassa. Ne aiheuttivat vakavia laivastomenetyksiä Britannian merivoimille. Muilla sotanäyttämöillä konetyyppi oli kunnostautunut sekä Vietnamin sodassa (Yhdysvallat) että Jom kippur -sodassa (Israel) vuonna 1973. Israelin ilmavoimat (IAF) teki A-4 Skyhawkeilla useita ilmataisteluissa tehtyjä viholliskoneiden pudotuksia erillisiin aseellisiin selkkauksiinkin liittyen. Pitkän käyttöhistoriansa aikana koneesta tehtiin eri kehitysversioita. Myöhemmät versiot kykenivät kuljettamaan suuremman aselastin, mutta tämä tapahtui muiden lento-ominaisuuksien kustannuksella. Keveänä pidettyä A-4 Skyhawkia korvaamaan saapui raskaampi rynnäkkökone, LTV A-7 Corsair II. Brasilian ilmavoimat käyttävät A-4 Skyhawkin päivitettyä versiota edelleen, lentotukialus NAe São Paulolta. Argentiina käyttää päivitettyjä versioita A-4ARhttp://www.fuerzaaerea.mil.ar/material/fightinghawk.html ja OA-4AR Fightinghawk.http://www.fuerzaaerea.mil.ar/material/fightingbipla.html == Tekniset tiedot (A-4M)== == Lähteet == * === Viitteet === == Aiheesta muualla == * Hallen hävittäjäsivu: A-4 Skyhawk *http://www.fas.org/man/dod-101/sys/ac/a-4.htm *http://science.howstuffworks.com/douglas-a-4-skyhawk.htm *http://a4skyhawk.org/ A-04 Skyhawk Luokka:Yhdysvaltalaiset rynnäkkökoneet Luokka:1950-luvun rynnäkkökoneet
Magnetostriktiivisyys

Magnetostriktiivisyys eli Joulen ilmiö on ferromagneettisten materiaalien ominaisuus, jossa materiaalin fyysiset mittasuhteet muuttuvat vähittäin, kun siihen vaikuttaa ulkoinen magneettikenttä. Erityisesti rauta, johon on sekoitettu harvinaisia maametalleja, on hyvin magnetostriktiivinen. Ilmiö selittää muun muassa muuntajien läheisyydessä esiintyvän ääni-ilmiön. Ilmiön havaitsi James Joule. Curie-lämpötilan alapuolella magneettiset momentit ovat kääntyneet yhdensuuntaisiksi. Kohdistettaessa materiaaliin ulkoinen magneettikenttä elektronispinnit ja orbitaalit kääntyvät magneettivuon suunnan mukaan. Tästä aiheutuvaa kappaleen pituuden muutosta kutsutaan magnetostriktiiviseksi myötymäksi, ΔL:ksi. Ilmiön suuruus riippuu materiaalin mikrorakenteesta, jännitystilasta sekä ulkoisen magneettikentän suuruudesta. Kaikilla magnetostriktiivisilla ilmiöillä on käänteinen reaktio. Näistä tärkein on Villarin ilmiö, joka on Joulen magnetostriktion vastailmiö. == Katso myös == *Weissin alue *Terfenol-D == Aiheesta muualla == *Juha Haaja: Magnetostriktiivisen materiaalin soveltuminen implantoitavan venytysluudutuslaitteen voimanlähteeksi, Diplomityö, Aalto-yliopisto, Elektroniikan tietoliikenteen ja automaation tiedekunta, 23.3.2010 (pdf) *Etrema: Magnetostriction Luokka:Magnetismi
Herkkyysanalyysi

Herkkyysanalyysi on mallin tuloksen epävarmuuden arvioimista. Sen avulla pyritään selvittämään joko numeerisesti tai laadullisesti, kuinka herkkä mallin tulos on eri lähtöoletusten muuttamiselle. Esimerkiksi jos ennustetaan joen tulvimista mallilla, herkkyysanalyysilla voidaan arvioida sademäärän mittausvirheen vaikutusta ennusteiden laatuun. Herkkyysanalyysia käytetään usein taloudellisten laskelmien kuten kustannus-hyötyanalyysin yhteydessä. == Herkkyysanalyysin tyyppejä == === Osittaisherkkyysanalyysi === Osittaisherkkyysanalyysilla () tarkoitetaan menetelmää, jossa kutakin lähtöoletusta muutetaan kerrallaan ja pidetään muut oletukset vakiona. Analyysi on yksinkertainen toteuttaa, mutta se ei anna kovin kattavaa kuvaa mallin epävarmuudesta. Menetelmä ei esimerkiksi tuo mallin parametrien välisiä riippuvuuksia esiin. Se ei myöskään tuota tulokselle todennäköisyysjakaumaa vaan yksittäisten estimaattien joukon. === Parhaan ja huonoimman tapauksen analyysi === Parhaan ja huonoimman tapauksen analyysi () on menetelmä, jossa lähtöoletukset muutetaan vastaamaan järkevänä pidettävien parametriarvojen ääripäitä. Se poikkeaa osittaisherkkyysanalyysista siinä, että kaikkia lähtöoletuksia muutetaan kerralla. Analyysin tarkoituksena on lähinnä testata, muuttuuko tarkasteltavan mallin tulokset päinvastaisiksi valitussa ääritapauksessa. Parhaassa tapauksessa valitaan tarkasteltavan ilmiön kannalta mahdollisimman myönteiset lähtöoletukset mallille ja pahimmassa tapauksessa taas epämyönteiset. Esimerkiksi jos tarkastelussa on jonkin projektin kannattavuus, yritetään pahimman tapauksen analyysilla vastata kysymykseen, voiko projekti olla missään tilanteessa kannattamaton. Menetelmän heikkous on se, että valittaessa kaikki parametrit parhaan tai pahimman tapauksen mukaan, kuvataan mahdollisesti erittäin epätodennäköistä tilannetta. Toisaalta jos mallissa on epälineaarisia riippuvuuksia, saattaa olla epäselvää, mikä on esimerkiksi huonoin mahdollinen arvo parametrille. === Monte Carlo -herkkyysanalyysi === Monte Carlo -herkkyysanalyysi () on menetelmä, jossa tarkasteltavan mallin parametrit poimitaan tilastollisesta jakaumasta. Se on Monte Carlo -simulaation soveltamista, ja siihen kuuluu seuraavat vaiheet: # Valitaan tarkasteltavan mallin parametreille jakaumat. Jos ei ole selvää mikä on sopiva jakauma, valitaan usein tasajakauma. Toisin sanoen muuttujan oletetaan saavan kaikki mahdolliset arvonsa yhtä suurella todennäköisyydellä. # Poimitaan valituista jakaumista satunnaisotannalla parametreille arvot ja lasketaan näillä arvoilla mallin tulos. # Toistetaan toinen vaihe niin monta kertaa, että saadaan riittävän suuri määrä mallin tuloksia. Monte Carlo -herkkyysanalyysin avulla saadaan mallin tulokselle jakauma, josta voidaan raportoida esimerkiksi keskiarvo ja varianssi. Monte Carlo -analyysi voi olla työläs toteuttaa, mutta sen avulla saadaan monipuolisempi kuva mallin epävarmuudesta kuin osittais- tai tapausanalyysilla. == Kirjallisuutta == * == Aiheesta muualla == * Talousmatematiikan perusteet Ilkka Virtanen, Vaasan yliopisto Luokka:Laskennallinen tiede Luokka:Taloustiede
Suomen Pankin nousevien talouksien tutkimuslaitos (BOFIT)

Suomen Pankin nousevien talouksien tutkimuslaitos eli BOFIT () on Suomen Pankin nouseviin talouksiin erikoistunut tutkimuslaitos, jossa seurataan ja analysoidaan Venäjän ja Kiinan ajankohtaista kehitystä ja tehdään pitkäjänteistä akateemista tutkimustyötä. Laitoksen nimi vaihtui 1.1.2021. Se oli ennen Suomen Pankin siirtymätalouksien tutkimuslaitos (The Bank of Finland Institute for Economies in Transition). BOFITin tutkimus keskittyy makrotaloutta ja rahoitusmarkkinoita koskeviin kysymyksiin nousevissa talouksissa. Tämän lisäksi BOFIT tekee Venäjän ja Kiinan talouden rakenteisiin liittyvää tutkimusta. BOFIT palvelee Suomen Pankin ja muun julkisen hallinnon lisäksi liike-elämää, tiedeyhteisöjä, tiedotusvälineitä ja aihepiiristä kiinnostuneita yksityishenkilöitä niin kotimaassa kuin ulkomailla. BOFITin johtajana toimii Iikka Korhonen. Henkilöstöä laitoksella on 11. BOFITissa työskentelee myös vierailevia ekonomisteja eri puolilta maailmaa Vierailevien tutkijoiden ohjelmassa. Pekka Sutela toimi BOFITin päällikkönä vuosina 1998-2009. == BOFITin julkaisut == BOFIT julkaisee säännöllisiä seurantajulkaisuja sekä tutkimusjulkaisuja. BOFITin julkaisut ovat maksuttomia. Ne ovat luettavissa laitoksen verkkosivustolla pdf-muodossa. Ilmoituksen uusista julkaisuista BOFITin julkaisusarjoissa voi tilata BOFITin pääsivulla painikkeesta "Tilaa Suomen Pankin uutiskirjeitä". === Seurantajulkaisut === * BOFIT Viikkokatsaus * BOFIT Policy Brief * BOFIT Venäjä-ennuste * BOFIT Venäjä-tilastot * BOFIT Kiina-tilastot * BOFIT Kiina- ennuste === Tutkimusjulkaisut === * BOFIT Discussion Papers == Aiheesta muualla == * BOFITin sivut * BOFITin julkaisut Luokka:Suomen tutkimuslaitokset Luokka:Taloudelliset tutkimuslaitokset Luokka:Suomen Pankki * BOFITin asiantuntijoita
Bentsyylialkoholi

Bentsyylialkoholi eli fenyylimetanoli on aromaattinen alkoholi, jota käytetään pienissä määrin hajuaineena deodoranteissa. Se on myös tärkeä liuotin esimerkiksi maalinpoistoaineissa. Kemiallisesti siinä on bentseenirengas, johon on liittynyt metanolirunko. Aineen molekyylikoostumus on C7H7OH, rakennekaava C6H5CH2OH, CAS-numero 100-51-6 ja moolimassa 108,13 g/mol. Huoneenlämmössä se on neste, jonka tiheys on 1 045 kg/m3, sulamispiste –15 celsiusastetta, höyrystymislämpötila 205 °C, leimahduspiste 93 °C c.c. ja itsesyttymislämpötila 436 °C. Bentsyylialkoholista käytetään myös nimityksiä bentseenimetanoli, fenyylikarbinoli, alfa-hydroksitolueeni, bentsoyylialkoholi ja fenyylimetanoli. Bentsyylialkoholia voi valmistaa bentsyylikloridista (C7H7Cl) alkalimetallikarbonaattien avulla) tai pelkistämällä bentsaldehydistä (C6H5CHO). Yhdiste puhdistetaan tislaamalla. Se on huoneenlämmössä väritön, hieman öljymäinen neste, jossa on mieto, miellyttävä tuoksu. Se on kohtalaisen hyvin veteen liukeneva (4 g/100 ml), samoin moniin orgaanisiin liuottimiin. Se hapettuu ilman vaikutuksesta hitaasti bentsaldehydiksi. Bentsyylialkoholia on yhtenä ainesosana muun muassa jasmiini- ja neilikkaöljyssä sekä perubalsamissa. Se on muun muassa ihoa ärsyttävä aine, mikä on mainittava käyttöturvallisuustiedoissa. Bentsyylialkoholia käytetään teollisuudessa liuottimena ja hajusteissa käytettävien estereiden valmistukseen. Bentsyylialkoholi on myös hyväksytty EU:ssa elintarvikkeiden lisäaineeksi. Sen tehtävä on toimia kantaja-aineena makeisissa, leivonnaisissa ja juomissa. Bentsyylialkoholin E-koodi on E 1519. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Katso myös == * Fenoli ==Lähteet== == Aiheesta muualla == * *PubChem: Benzyl Alcohol *Human Metabolome Database (HMDB): Benzyl alcohol *DrugBank: Benzyl alcohol *Kyoto Encyclopedia of Genes and Genomes (KEGG): Benzyl alcohol *ChemBlink: Benzyl alcohol *Liber Herbarum: Luettelo bentsyylialkoholia sisältävistä kasveista *Pherobase: Floral Compound – phenylmethanol *Pherobase: Semiochemical – phenylmethanol Luokka:Aromaattiset yhdisteet Luokka:Liuottimet Luokka:Elintarvikelisäaineet Luokka:Primääriset alkoholit
CombiChrist

Combichrist on norjalainen elektronista musiikkia esittävä yhtye, jonka perusti Icon of Coilin jäsen Andy LaPlegua vuonna 2003. Myöhemmin samana vuonna levy-yhtiö Out of Line Music julkaisi yhtyeen esikoislevyn The Joy of Gunz. Musiikillisesti Combichrist edustaa raskaan industrial-musiikin nykysuuntausta (aggrotechiä), jolle on leimallista aggressiivinen äänimaailma ja runsas säröefektien käyttö. == Historia == Andy LaPlegua tunnettiin nimellä DRIVE, mutta ennen ensimmäistä julkaisua The Joy Of Gunz hän vaihtoi nimekseen Combichrist. Syksyllä 2003 Combichristiltä ilmestyi EP Kiss the blade, joka rajoitettiin 667 julkaisuun. Samana vuonna Combichrist aloitti live- esiintymiset suuren kysynnän myötä. Combichristin fanijoukko kasvoi suureksi the Combichrist Army:ksi. 2004 EP-julkaisu Sex, Drogen Und Industrial oli Saksan alternative-listan sijalla 1 seitsemän viikkoa. == Julkaisut == * The Joy Of Gunz (2003) * Kiss The Blade (2004), rajoitettu 667 levyn painos. * Blut Royale 12" (2004), rajoitettu 666 levyn painos. * Sex, Drogen Und Industrial (2004) * Everybody Hates You (2005) * "Everybody Hates You - Darkside" (2005) * Get Your Body Beat (2006) * What The Fuck Is Wrong With You People (2007) * "Sent To Destroy EP" (2008) * Today We Are All Demons (2009) * Making Monsters (2010) * "No Redemption" (2013) Devil May Cry- videopelin virallinen soundtrack. * "From My Cold Dead Hands (Remixes)" (2014) * "We Love You" (2014) * "This Is Where Death Begins" (2016) * "One Fire" (2019) * "CMBCRST" (2024) == Lähteet == == Aiheesta muualla == * Virallinen sivusto * Luokka:Norjalaiset elektronisen musiikin yhtyeet
Less Than Jake

Less Than Jake on vuonna 1992 perustettu ska punk -yhtye Floridan Gainesvillestä. ==Kokoonpano== ===Nykyinen kokoonpano=== *Chris Demakes - (kitara ja laulu) *Roger Manganelli - (basso ja laulu) *Vinnie Fiorello - (rummut ja laulu) *Buddy Schaub - (trumpetti, basso ja laulu) *Peter "JR" Wasilewski - (saksofoni) ==Albumit== *Pezcore (1995) *Losers, Kings, and Things We Don't Understand (1996) *Greased (1996) *Losing Streak (1996) *Hello Rockview (1998) *Borders & Boundaries (2000) *Anthem (2003) *In with the Out Crowd (2006) *GNV FLA (2008) *See the Light (2013) *Sound The Alarm (2017) ==Aiheesta muualla== *Yhtyeen viralliset kotisivut Luokka:Yhdysvaltalaiset punkyhtyeet Luokka:Ska punk -yhtyeet
Wizet

Wizet oli eteläkorealainen videopelejä kehittänyt yritys, joka on perustettu vuonna 2001. Myöhemmin yritys yhdistyi Nexon-yhtiön kanssa, joka oli aiemmin antanut rahallista tukea MapleStory-pelin kehitykseen. == Pelit == Yritys tuli tunnetuksi kehittämästään MapleStory-pelistä. ==Lähteet== == Aiheesta muualla == * Profiili MobyGamesissä Luokka:Eteläkorealaiset videopeliyritykset
Sven Järve

Sven Järve (s. 25. heinäkuuta 1980) on virolainen miekkailija, jonka pääase on kalpa. Järve sijoittui vuoden 2006 miekkailun maailmanmestaruuskilpailuissa henkilökohtaisessa kalvassa pronssille hävittyään semifinaaleissa Joaquin Videiralle 15 - 12\. Järven seura on Tallinna Möök. Luokka:Virolaiset miekkailijat Luokka:Vuonna 1980 syntyneet Luokka:Elävät henkilöt
Markku Jokisipilä

Markku Juhani Jokisipilä (s. 5. helmikuuta 1972 Helsinki) on suomalainen historiantutkija ja valtiotieteen tohtori. Jokisipilä on Turun yliopistossa poliittisen historian professori ja toiminut sen Eduskuntatutkimuksen keskuksen johtajana elokuusta 2014. Jokisipilä on tutkinut äärioikeistoa ja kansallissosialismia. ==Elämä== Jokisipilä valmistui ylioppilaaksi vuonna 1991 ja valtiotieteiden maisteriksi vuonna 1997. Hän väitteli tohtoriksi vuonna 2004 aiheella Aseveljiä vai liittolaisia? Suomi, Hitlerin Saksan liittosopimusvaatimukset ja Rytin–Ribbentropin-sopimus. Jokisipilä on työskennellyt Turun yliopiston poliittisen historian laitoksen tutkijana 1998–2001 ja vuodesta 2004. Hän oli assistenttina 2002–2003 ja humanistisen tiedekunnan Baltic Sea Region Studies -ohjelman akateeminen johtaja 2010–2014. Kesäkuussa 2014 Jokisipilä nimitettiin Turun yliopiston Eduskuntatutkimuksen keskuksen johtajaksi viisivuotiskaudeksi 1.8.2014–31.7.2019. Hän toimii myös poliittisen historian vt. professorina maaliskuusta 2015 alkaen. Vuodesta 1997 Jokisipilä on ollut tutkijan työnsä ohella freelance-kirjoittaja. Hän on toiminut kolumnistina turkulaisessa Aamuset-kaupunkilehdessä 2007–2008, Turun Sanomissa vuodesta 2008 ja Seura-lehdessä vuodesta 2013. Jokisipilä on harrastanut kilpasoutua. Hän on saavuttanut Suomen-mestaruuksia ja osallistui vuonna 1995 lajin MM-kisoihin. Vuosina 1997–2000 Jokisipilä oli Suomen Soutuliiton hallituksen jäsen ja vuosina 2004–2005 koulutus- ja valmennuspäällikkö. Vuodesta 2013 hän on Suomen melonta- ja soutuliiton varapuheenjohtaja. Jokisipilä on ollut Eurosport-kanavalla asiantuntijakommentaattorina vuodesta 2003. Hän on selostanut soutua, melontaa (ratamelontaa sekä kanoottipujottelua) ja pikaluistelua. ==Palkinnot ja kunnianosoitukset== Markku Jokisipilä on Vuoden Markku 2017. Valinnan teki Suomalainen Markku-liitto. ==Näkemyksiä== Vuonna 2021 Jokisipilä oli sitä mieltä, että ei määrittelisi Perussuomalaiset-puoluetta äärioikeistoon. ==Säätiöyhteydet== Jokisipilä on mukana kommunismin vastaisen Suomalaisen Yhteiskunnan Tuki -säätiön hallituksessa. ==Kritiikki== Tampereen yliopiston journalistiikan professori Janne Seppänen on arvostellut, että Jokisipilän ylimalkaiset Facebook-kirjoitukset ovat polttoainetta oikeistopopulisteille.https://www.uusisuomi.fi/uutiset/professori-kritisoi- markku-jokisipilan-toimintaa-selkea-poliittinen-valinta-ja-polttoainetta- oikeistopopulisteille/7c86e187-5ca6-4eda-ac95-b2571f23aae4 == Teokset == * * * * * * * * * * == Lähteet == == Aiheesta muualla == * (Jokisipilän luennon äänitallenne vuodelta 2005) * Luokka:Suomalaiset historioitsijat Luokka:Suomalaiset soutajat Luokka:Vuonna 1972 syntyneet Luokka:Elävät henkilöt Luokka:Suomalaiset politiikan tutkijat Luokka:Suomalaiset professorit Luokka:Turun yliopiston professorit
Venezuelan osavaltiot

Venezuela on jaettu 23 osavaltioon (), pääkaupunkialueeseen (Caracas) ja yhteen liittovaltiolliseen alueeseen (), joka koostuu suuresta määrästä saaria Karibianmerellä. Osavaltiot on jaettu 335 kuntaan (), jotka on vielä jaettu 1 084 alueeseen (). ==Osavaltiot== Lippu Vaakuna Osavaltio Pääkaupunki Asukasluku (2001) Pinta-ala Alue Sijainti Amazonas Puerto Ayacucho 70 464 180 144 km² Guayana align=left Anzoátegui Barcelona 1 222 225 43 300 km² pohjoinen - Oriental align=left Apure San Fernando de Apure 377 756 76 500 km² Llanos align=left Aragua Maracay 1 449 616 7 014 km² keskinen align=left Barinas Barinas 624 508 35 200 km² Andean align=left Bolívar Ciudad Bolívar 1 214 846 238 000 km² Guayana align=left Carabobo Valencia 1 932 168 4 650 km² keskinen align=left Cojedes San Carlos 253 105 14 800 km² keskinen align=left Delta Amacuro Tucupita 97 987 40 200 km² Guayana Falcón Coro 763 180 24 800 km² keskinen - läntinen Guárico San Juan De Los Morros 627 086 64 986 km² Llanos align=left Lara Barquisimeto 1 556 415 19 800 km² keskinen - läntinen align=left Mérida Mérida 715 268 11 300 km² Andean align=left Miranda Los Teques 2 330 872 7 950 km² Capital align=left Monagas Maturín 712 626 28 930 km² pohjoinen - Oriental align=left Nueva Esparta La Asunción 712 626 1 150 km² Insular align=left Portuguesa Guanare 725 740 15 200 km² keskinen - läntinen align=left Sucre Cumaná 786 483 11 800 km² pohjoinen - Oriental align=left Táchira San Cristóbal 992 669 11 100 km² South - läntinen align=left Trujillo Trujillo 608 563 7 400 km² Andean align=left Vargas La Güaira 298 109 1 496 km² Capital align=left Yaracuy San Felipe 499 049 7 100 km² keskinen - läntinen align=left Zulia Maracaibo 2 983 679 63 100 km² Zulian == Lähteet == == Aiheesta muualla == * CityMayors feature
Icon of Coil

Icon of Coil on norjalainen futurepop-yhtye, jonka perusti Andy LaPlegua vuonna 1997. Myöhemmin yhtyeeseen liittyivät Sebastian Komor ja Christian Lund. Andy LaPlegualla on raskaampaa elektronista musiikkia edustava sivuprojekti CombiChrist. == Julkaisut == * Uploaded & Remixed / Shelter 2CD (2004), rajoitettu painos. * Machines Are Us 2CD (2004), rajoitettu painos. * Machines Are Us CD (2004) * Android MCD (2003) * Seren EP EP (2003) * The Soul Is In The Software CD (2002) * Access And Amplify MCD (2002) * Serenity Is The Devil CD (2002) * Shallow Nation MCD (2002) * Android (MCD) (2003) * Machines Are Us (2004) * Machines Are Us (2CD) Limited edition (2004) * Uploaded and Remixed (2004) * Uploaded and Remixed / Shelter Ep (2CD) Limited edition (2004) * I-II-III (2006) == Aiheesta muualla == * Virallinen sivusto Luokka:Norjalaiset elektronisen musiikin yhtyeet
Grizabella

Grizabella on eräs Cats-musikaalin hahmoista. Hahmo ei esiinny T. S. Eliotin runoteoksessa Kissojen kielen kompasanakirja, johon musikaali perustuu, mutta on Andrew Lloyd Webberin tekemän näyttämösovituksen keskeisimpiä hahmoja. Grizabella on iän kuihduttama hyvin vanha kissa. Hän ei enää muistuta sitä ylpeää, huoletonta ja sädehtivää tanssijaa, joka oli nuorena. Nuoremmat kissanaaraat ovat kateellisia Grizabellalle ja ovatkin melko mielissään nähdessään hänen epäsiistin olemuksensa. Hän on joutunut elämään kovia aikoja pitkän elämänsä varrella, eikä kaipaa mitään muuta niin paljon kuin sitä, että toiset hyväksyisivät hänet taas joukkoonsa. Old Deuteronomy (suomennettu musikaalin VHS-versiossa vanhaksi Mooses-kissaksi), joka on kissojen henkinen johtaja, sallii Grizabellan syntyä uudelleen Heaviside Layer -tasolle, joka on eräänlainen kissojen versio taivaasta. Muutoksen aikana Grizabella laulaa kappaleen ”Memory”, jota katsojat ovat pitäneet koskettavana, syvänä ja jopa mystisenä sävellyksenä. Luokka:Kuvitteelliset henkilöt Luokka:Kuvitteelliset kissat
Klingspor

Klingspor on ruotsalainen sukunimi muun muassa seuraavilla: *Agneta Klingspor, ruotsalainen kirjailija *Carl Arvid Klingspor (1829–1903), ruotsalainen heraldiikan tutkija *Lillemor Klingspor, o.s. Mannerheim (1927–1994), ruotsinsuomalainen keraamikko *Wilhelm Mauritz Klingspor (1744–1815), ruotsalainen sotamarsalkka *Wilhelm Klingspor (1880–1963), Kinnevikin perustaja
Kontrafaktuaalinen historia

Kontrafaktuaalinen historia eli ”toteutuneiden tosiasioiden vastainen historia” on historiantutkimuksen näkökulma, jossa tarkastellaan toteutumattomia vaihtoehtoja, joita historiassa on ollut. Sitä on kutsuttu myös historialliseksi jossitteluksi. Monien tutkijoiden mielestä kontrafaktuaalinen historia ei kuulu tieteelliseen historiantutkimukseen ja pitäisi puhua vain siitä, mikä tiedetään tosiasioiksi. Markus Mertaniemi on huomauttanut, että tällainen näkökulma puolustaa helposti poliittista konservatismia. Hänen mukaansa historia on yleensäkin jossain määrin kontrafaktuaalinen tiede, koska se kertoo joka tapauksessa nykyajalle vieraista elämäntavoista, asenteista ja ajattelutavoista.Arviointi, Mertaniemi. Agricola.utu.fi == Katso myös == * Kontrafaktuaali * Vaihtoehtohistoria * Historiallinen revisionismi == Lähteet == == Kirjallisuutta == * Entäs jos...: vaihtoehtoinen Suomen historia [toim. Mari K. Niemi ja Ville Pernaa] (Gummerus: Ajatus, 2005) ISBN 951-20-6892-3 (sid.) * Entäs jos...: lisää vaihtoehtoista Suomen historiaa [toim. Markku Jokisipilä ja Mari K. Niemi] (Ajatus, 2006) ISBN 951-20-7203-3 (sid.) * == Aiheesta muualla == * Arni, Erkki: Kiehtovaa ja karmeaa sotahistoriallista jossittelua. Helsingin sanomat 20.9.2000. Luokka:Historian käsitteet
Luettelo kulttuurialan tutkinnoista

Tämä on luettelo Suomessa myönnetyistä kulttuurialan tutkinnoista. == Kulttuurialan ammatilliset perustutkinnot == * Käsi- ja taideteollisuusalan perustutkinto, artesaani * Audiovisuaalisen viestinnän perustutkinto, media- assistentti * Kuvallisen ilmaisun perustutkinto, kuva-artesaani * Tanssialan perustutkinto, tanssija * Musiikkialan perustutkinto; muusikko, musiikkiteknologi, pianonvirittäjä * Sirkusalan perustutkinto; sirkusartisti == Kulttuurialan ammattikorkeakoulututkinnot == Kulttuurialan tutkintonimikkeitä on 11: * Artenomi * Kulttuurituottaja * Kuvataiteilija * Konservaattori * Medianomi * Muotoilija * Musiikkipedagogi * Muusikko * Tanssinopettaja * Teatteri-ilmaisun ohjaaja * Vestonomi == Katso myös == * Kuvataiteen yliopistotutkinnot * Taidealan yliopistotutkinnot * Musiikkialan yliopistotutkinnot ==Lähteet== Luokka:Kulttuurialan tutkinnot
Gustav Ludwig Hertz

Gustav Ludwig Hertz (22. heinäkuuta 1887 – 30. lokakuuta 1975)Gustav Ludwig Hertz oli saksalainen fyysikko. Hertz sai Nobelin fysiikanpalkinnon vuonna 1925 yhdessä James Franckin kanssa. Heidän tutkimuksensa käsitteli kaasun läpi kulkevia elektroneja. Franckin ja Hertzin kokeena tunnettu koe tuki Bohrin atomimallia. Mallin mukaan elektronit kiertävät atomin ydintä tietyillä diskreeteillä energioilla eli elektronien radat ovat kvantittuneet. Gustav oli Heinrich Rudolf Hertzin veljenpoika ja hänen poika oli Carl Hellmuth Hertz. == Lähteet == ==Aiheesta muualla== * Lyhyt esittely Nobel-säätiön sivuilla. Luokka:Saksalaiset fyysikot Luokka:Nobelin fysiikanpalkinnon saajat Luokka:Max Planck -mitalin saajat Luokka:Vuonna 1887 syntyneet Luokka:Vuonna 1975 kuolleet
Vuohensaari

Vuohensaari on Salon edustalla oleva saari, joka on liitetty mantereeseen sillalla.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. Vuohensaari on yksi Salon kaupunginosista. Vuohensaaressa kasvaa mänty-kuusimetsää, ja siellä sijaitsevat Salon kaupungin leirintäalue ja uimaranta. Siellä toimii myös kesäteatteri. Vuohensaaressa järjestettiin monena vuonna elokuussa Vuohisrock- tapahtuma, mutta se loppui ja tilalle tuli Vrock-tapahtuma, joka järjestetään Karjaskylässä. Saarella on vanha tanssilava. Linnusto on monimuotoinen, pikkulinnuista kyhmyjoutseniin asti. ==Historiaa== Vuohensaari kuului alun perin Halikkoon. Viurilan kartano lahjoitti saaren Salon kauppalalle vuonna 1933. Vuohensaari oli suosittu ulkoilualue sotien jälkeen, jolloin sinne päästin laivakuljetuksella, kun siltaa ei vielä ollut. Laivaliikenne loppui vuonna 1961, jolloin viimeinen vuoro oli elokuun viimeisenä sunnuntaina, ja kun pengertie avattiin, päästiin saarelle helpommin.Lauri Hollmen: Kadonnutta Saloa : talojen tarinoita ISBN 952-91-8529-4 sivu 16 ==Kirjallisuus== * Markku Axelsson: Vuohensaaren Villa Nordbacka : Huvilaelämää sata vuotta sitten ==Lähteet== ==Aiheesta muualla== * Saaren kartta * Vuohensaaren luontopolku Luokka:Salon kaupunginosat Luokka:Suomen leirintäalueet Luokka:Salon saaret
James Franck

James Franck (26. elokuuta 1882 - 21\. toukokuuta 1964)James Franck oli saksalainen fyysikko. Franck sai Nobelin fysiikanpalkinnon vuonna 1925 yhdessä Gustav Ludwig Hertzin kanssa. Heidän tutkimuksensa käsitteli kaasun läpi kulkeviä elektroneja. Franckin ja Hertzin kokeena tunnettava koe tuki Bohrin atomimallia. Mallin mukaan elektronit kiertävät atomin ydintä tietyillä diskreeteillä energioilla eli elektronien radat ovat kvantittuneet. Franck oli juutalaista sukua ja muutti Yhdysvaltoihin kansallissosialistien noustua valtaan synnyinmaassaan. Hän oli vuodesta 1946 naimisissa fyysikko Hertha Sponerin kanssa. ==Lähteet== == Aiheesta muualla == *Lyhyt esittely Nobel- säätion sivuilla Luokka:Saksalaiset fyysikot Luokka:Nobelin fysiikanpalkinnon saajat Luokka:Max Planck -mitalin saajat Luokka:Vuonna 1882 syntyneet Luokka:Vuonna 1964 kuolleet
Matti Konttinen

Matti Juhani Konttinen (8. tammikuuta 1938 Helsinki – 30. heinäkuuta 2013 Helsinki) oli suomalainen toimittaja ja jazzmuusikko. Hän työskenteli vuodesta 1965 Yleisradion ensimmäisenä jazziin erikoistuneena radiotoimittajana ja kehitti monipuolisesti Ylen jazzohjelmia ja tuotantoa. Konttisen aikana alettiin muun muassa aktiivisesti taltioida kotimaisten jazzyhtyeiden musiikkia josta muodostui myöhemmin jazzmusiikin arkisto, kansakunnan jazzmuisti. Yleisradion ulkopuolella Konttinen toimi aktiivisesti kotimaisessa jazzissa. Hän on ollut muun muassa Pori Jazzin hallituksessa ja hänellä oli merkittävä rooli Saariselällä pidettävän Kaamosjazz-tapahtuman aloittamisessa. Vuonna 2002 Konttinen toimi Suomen Jazzliiton puheenjohtajana. Pianistina hän on soittanut muun muassa Ossi Mäkelän, Rolf Kronqvistin, Wille Katzin ja Erkki Valasteen yhtyeissä. Siirryttyään eläkkeelle hän keikkaili taitavana amatöörijazzpianistina. == Lähteet == Luokka:Suomalaiset musiikkivaikuttajat Luokka:Suomalaiset jazzpianistit Luokka:Suomalaiset toimittajat Luokka:Vuonna 1938 syntyneet Luokka:Vuonna 2013 kuolleet
Traci Lords

Traci Lords, alkuperäiseltä nimeltään Nora Louise Kuzma (s. 7. toukokuuta, 1968 Steubenville, Ohio) on yhdysvaltalainen näyttelijä, joka teki vuosien 1984 ja 1986 välillä lyhyen uran mallina miestenlehdissä kuten Penthousessa ja pornonäyttelijänä. Lordsin pornoura päättyi viranomaisten saatua selville, että väärennettyjä henkilöpapereita käyttänyt Lords oli uransa aloittaessaan ollut todellisuudessa vain 15-vuotias. Lordsin pornouralta on levityksessä vain yksi laillinen elokuva Traci, I Love You, jonka hän teki 18-vuotissyntymäpäivänsä jälkeen. Myöhemmin Lords on esiintynyt useissa elokuvissa ja tv-sarjoissa, ja toiminut myös pop-laulajana. Vuonna 2003 hän julkaisi omaelämäkerran Underneath It All. Vuonna 2020 C13 Originals- tuotantoyhtiö ilmoitti tekevänsä dokumenttimaisen podcastingin nimeltään Once Upon a Time...in the Valley, joka käsittelee Lordsin elämää aikuisviihdealalla. == Rooleja pornografian ulkopuolella == Traci Lords on yksi harvoista kuuluisista pornonäyttelijöistä joka on onnistunut vaihtamaan ammattinsa oikeaksi näyttelijäksi. Lopetettuaan aikuisviihteen tekemisen on Lords tehnyt kahdenkymmenen vuoden yhtämittaisen uran ja näytellyt lukuisissa TV-tuotannoissa ja elokuvissa. Valikoitu listaus === Elokuvissa === *Cry-Baby (1990) Wanda Woodward *Blade - The Daywalker (1998) Raquel'' *Zack ja Miri puuhaa pornoo (2008) Bubbles === Televisiossa === * MacGyver - MacGyver's Women (1990) Jenny * Melrose Place (1995) Rikki Abbott * Pimeyden sydän (1998) Sharon Lesher/Jill of All Trades (yhteensä 19 jaksossa) * Gilmoren tytöt (2003) Natalie Zimmermann === Musiikki === * Lords on vierailevana laulajana Manic Street Preachersin singlellä "Little Baby Nothing" (1992) === Palkinnot === ==== U.S. Comedy Arts Festival ==== Vuodelta 2001 festivaalin juryn palkitsi * Vuoden paras naiskomedianäyttelijä, Traci Lords roolissa Sam elokuvassa Chump Change (2001) == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset pornonäyttelijät Luokka:Vuonna 1968 syntyneet Luokka:Elävät henkilöt Luokka:Seulonnan keskeiset artikkelit
Satu Pauri

Satu Marianne Pauri (o.s. Ruotsalainen, s. 21. lokakuuta 1966 Oulu) on suomalainen astrologi, juontaja ja entinen yleisurheilija, jonka päälaji oli seitsenottelu. Seitsenottelun lisäksi hän oli kansainvälisen tason pituushyppääjä. Hän edusti urallaan Oulun Pyrintöä. == Urheilu-ura == Hänen seitsenottelun ennätystuloksensa 6 404 pistettä vuodelta 1991 on edelleen voimassa oleva naisten Suomen ennätys. Hän teki tuloksen Tokion MM-kisoissa sijoittuen neljänneksi. Tämä oli myös hänen paras arvokisasijoituksensa. Pituushypyssä hänen ennätyksensä on 663 cm vuodelta 1992. == Urheilu-uran jälkeen == Hän päätti aktiiviuransa vuoteen 1992 ja on sittemmin esiintynyt julkisuudessa astrologina. Hän myös juonsi tv-visailu Valiojoukkoa ja vuonna 1994–1995 Petri Keskitalon kanssa Labyrintti-ohjelmaa. Kesällä 2007 hän toimi juontajana Filmaattiset Oy ja YLE Viihteen tuottamassa Satuhäät-ohjelmassa. == Perhe == Hän on ollut naimisissa juontaja Arttu Harkin sekä näyttelijäkirjailija, dramaturgi Jussi Parviaisen kanssa ja tästä liitosta on yhteinen lapsi Peppi. Elokuussa 2008 hän meni naimisiin Teppo Paurin kanssa. Pariskunnalla on kaksoset. == Kirjat == * * * == Lähteet == * * === Viitteet === == Aiheesta muualla == * Satu Ruotsalaisen internetsivut Luokka:Suomalaiset yleisurheilun moniottelijat Luokka:Suomalaiset astrologit Luokka:Vuonna 1966 syntyneet Luokka:Elävät henkilöt
Miekannieleminen

Miekannieleminen on esityslaji, jossa esiintyjä työntää teroittamattoman miekan ruokatorveensa tukahduttaen oksennusrefleksin. Taito on vanha. Miekan nielemiseen kykenee maailmassa alle 80 henkeä.Luettelo esiintyvistä SSAI Sword Swallower jäsenistä == Lähteet == == Aiheesta muualla == * STT: Miekannielijä teki uuden maailmanennätyksen. Turun sanomat 8.2.2010. Luokka:Sirkus Luokka:Miekkailu
Helena Korpela

Lahja Helena Korpela (o.s. Virtanen, 25. tammikuuta 1925 Helsinki - 22\. tammikuuta 1981 Helsinki) oli suomalainen sanoittaja ja pakinoitsija. Helena Korpela sanoitti 1950-luvun jälkipuoliskolla ja 1960-luvulla kaikkiaan viitisenkymmentä laulua. Näistä tunnetuimpia on Anneli Sarin ensilevytys "Liian nuori rakkauteen". Salanimellä Tupa-muori Korpela kirjoitti pakinoita ja kertomuksia eri lukemistoihin. Hänen miehensä Seppo Korpela on kahdella levyllä laulanut kuplettilaulaja. == Aiheesta muualla == * Helena ja Seppo Korpela VYS:n vuosikirjassa 2005 (pdf) * Helena Korpela Populaarimusiikin museon tietokannassa * Luokka:Suomalaiset sanoittajat Luokka:Pakinoitsijat Luokka:Vuonna 1925 syntyneet Luokka:Vuonna 1981 kuolleet
Punapyrstölepinkäinen

Punapyrstölepinkäinen (Lanius isabellinus) eli arolepinkäinen on Keski- Aasiassa pesivä, satunnaisesti Suomessakin tavattu lepinkäisten suvun varpuslintu. Yleisväritykseltään vaalean, päältä hiekanruskean arolepinkäisen pyrstö on kirkkaan punaruskea ja koiraalla on lepinkäisille tyypillinen musta naamari. Linnun pituus on 16–18 cm. Punapyrstölepinkäisen pesimäaluetta on keskinen Aasia Iranista Kiinaan ja Etelä-Siperiaan ulottuvalla vyöhykkeellä. Suomessa se on hyvin harvinainen satunnaisvierailija. Lintu pesii kuivilla aroilla, pensasmailla ja jokilaaksoissa. Punapyrstölepinkäisen ravintoa ovat pistiäiset ja muut isommat hyönteiset, joita se pyydystää maasta, ilmasta ja kasvillisuuden seasta. Myös lantakasoissa ja raadoilla parveilevat hyönteiset voivat joutua saaliiksi. == Lähteet == * Palmgren, Jörgen & Stenroos, Arto 1985: Punapyrstölepinkäinen Lanius isabellinus* toisen kerran Suomessa. – Lintumies 5.1985 s. 251–254. LYL. * Ylikarjula, Jukka 1985: Punapyrstölepinkäinen Lanius isabellinus* ensi kertaa Suomessa. – Lintumies 5.1985 s. 250. LYL. === Viitteet === ==Aiheesta muualla== * Luokka:Lepinkäiset